《纪西夏事》
宋代·范雍

七百里山界，飞沙与乱云。
虏骑择虚至，戍兵常忌分。
啸聚类宿鸟，奔败如惊麕。
难稽守边法，应敌若丝棼。

作者简介：（979—1048）宋河南人，字伯纯。真宗咸平三年进士。为洛阳县主簿，累官河南通判。黄河决滑州，充京东路转运副使，平水患。拜枢密副使，迁给事中。玉清昭应宫火灾延燎几尽，抗言勿葺，以息天下之力。累官知永兴军，匿诏修城，后西夏兵至邠、岐间，而永兴独不忧。官终礼部尚书。卒谥忠献。